Autoriteti i Komunikimeve Elektronike dhe Postare (AKEP), në vijim të kërkesës tuaj për informacion, *mbi licencat aktive të ofruesve të shërbimeve të komunikimeve elektronike në Shqipëri, numrin e licencave të lëshuara, llojet e shërbimeve që ato mbulojnë, afatet e vlefshmërisë së tyre, si dhe kriteret dhe procedurën që duhet të ndjekë një kompani për të aplikuar për një licencë të re, sqaron sa më poshtë:*

Në mbështetje të ligjit 54/2024 “Për komunikimet elektronike në Republikën e Shqipërisë”, çdo sipërmarrës është i lirë të ofrojë rrjete dhe shërbime të komunikimeve elektronike në përputhje me kërkesat e këtij ligji.

Ofrimi i rrjeteve ose shërbimeve të komunikimeve elektronike, përveç shërbimeve të komunikimit ndërpersonal të pavarura nga numrat është subjekt i regjimit të Autorizimit të Përgjithshëm, duke respektuar detyrimet specifike, të përcaktuara sipas pikës 6 të nenit 28 të këtij ligji, si dhe kërkesat për pajisjen me të drejtat e përdorimit për frekuenca dhe numeracion, kur ofrimi i rrjeteve ose shërbimeve të komunikimeve elektronike bazohet në përdorimin e burimeve natyrore të fundme.

*Rrjetet dhe shërbimet që mbulon Autorizimi i Përgjithshëm janë: rrjete publike tokësore fikse, rrjete publike tokësore të lëvizshme, rrjete publike me transmetim satelitor, rrjete publike për transmetim audio dhe/ose audioviziv, shërbime telefonike, shërbime të linjave me qera, shërbime i aksesit në internet, transmetim të dhënash, shërbim telefonik me anë të kartave të parapaguara, shërbime me vlerë të shtuar etj.*

Për informacion më të detajuar *mbi numrin e autorizimeve të lëshuara dhe llojet e rrjeteve dhe shërbimeve të ofruara nga sipërmarrësit e komunikimeve elektronike, konsultoni linkun*[*https://akep.al/publikime/regjistrat/*](https://akep.al/publikime/regjistrat/)*.*

Lidhur më kohëzgjatjen e Autorizimit, informojmë se: *Autorizimi i Përgjithshëm është pa afat, ndërkohë kohëzgjatja e Autorizimit Individual për të drejtat e përdorimit, është të paktën 15 vjet dhe përfshin, kur është e nevojshme, në përputhje me dispozitat ligjit organik, një zgjatje të afatit të të drejtave të përdorimit për 5 vjet.*

Kriteret dhe procedurat që duhet të ndjekë një sipërmarrës për tu regjistruar sipas regjimit të Autorizimit të Përgjithshëm parashikohen në Kreut III, të nenit 6 “Njoftimi”, të rregullores së AKEP, [nr. 47, datë 26.10.2017 “Për zbatimin e regjimit të Autorizimit të Përgjithshëm”](https://akep.al/wp-content/uploads/2024/10/32.-RREGULLORE-Nr.-47-date-26.10.2017-PER-ZBATIMIN-E-REGJIMIT-TE-AUTORIZIMIT-TE-PERGJITHSHEM.pdf). Konkretisht, neni 6/4 citon: “*Aplikuesi zbaton procedurën e njoftimit duke plotësuar Formularin e Njoftimit Online në modulin tek seksioni i aplikimeve online për Autorizim të Përgjithshëm në faqen web të AKEP:*[*www.akep.al*](http://www.akep.al/)*sipas formatit dhe mënyrës së përcaktuar në Aneksin B të rregullores*”*.*

Duke ju falënderuar për bashkëpunimin,